### Beslutning

Trafik- og [adresse] anbefaling blev godkendt.

### Sagsfremstilling

## Resume og sagens baggrund

Som udvalget tidligere er orienteret om, har der i 2022 været stigende brændstofpriser. Med denne sag kan de økonomiske konsekvenser opgøres mere præcist. Der forventes en merudgift på ca. 3,6 mio. kr. i 2022, som udvalget bedes forholde sig til, selvom udvalget ikke kan løse udfordringer i 2022 proaktivt.

## **Indstillinger**

Direktøren indstiller,

1. at udvalget tager orienteringen til efterretning
2. at udvalget anbefaler, at den økonomiske udfordring med ekstrabetaling i 2022 på 2,1 mio. kr. indgår i overvejelser med årsafslutning 2022 og tilhørende overførselssag, og at den forventede efterregulering på 1,5 mio. kr. indarbejdes i det administrative budget for 2024
3. at udvalget orienteres om budget 2023 i første kvartal 2023

## Behandling

Trafik- og [adresse], Teknik- og Miljøudvalget

## Sagsfremstilling

I 2022 har betaling af den kollektive trafik været mere almindeligt håndteret end i årene 2020 og 2021, hvor der var særlige ordninger på grund af pandemien.

I et normal år - som 2022 - betales et aconto beløb, som tager højde for omkostninger, herunder brændstofpriser, prisfremskrivning m.v. og et givet passagerantal.

Her i efteråret har Kalundborg Kommune modtaget de forventede beregninger for 2022 fra Movia, og disse holder ikke i forhold til de aconto beløb, som er betalt og budgetlagt.

Nationalt har priserne på brændstof mv. betydet, at der er stigninger i operatørudgifterne til bus, bane og flextrafik på 366 mio. kr. i år. En del af disse omkostninger er allerede betalt af kommuner og regioner, da der den 1. oktober 2022 ekstraordinært blev indbetalt 149 mio. kr. for at sikre Movias likviditet i forhold til merudgifter til bus og bane. Desuden betaler kommuner og regioner løbende en højere udgift til flextrafikken.

Udover ovennævnte ekstraordinære betaling forventes den samlede efterregulering for kommuner og regioner i regnskabet for 2022 at blive 136 mio. kr.

For Kalundborg betyder ovenstående en forventet merudgift på i alt ca. 3,6 mio. kr. i 2022 til kollektiv trafik. Det har ikke været muligt at forholde sig proaktivt til disse ændringer og Kalundborg Kommune har i oktober på vegne af Økonomiudvalget også henvendt sig til Movia om problematikkerne.

## Økonomiske konsekvenser

Ekstrabetaling i 2022 på 2,1 mio. kr. indgår i overvejelser med årsafslutning 2022 og tilhørende overførselssag.

Efterregulering på 1,5 mio. kr. indarbejdes i det administrative budget for 2024.

### Sagens forløb

14-11-2022 Trafik- og [adresse]

1. og 3. godkendt.

2. anbefales.